საზაფხულო სკოლა Peace and Security in the South Caucasus
2018-07-02 10:00 (Asia/Dubai)
2 ივლისიდან 2 აგვისტომდე, 10:00 საათზე, ილიას სახელმწიფო უნივერსიტეტის A203 აუდიტორიაში ორგანიზაცია American Councils-თან თანამშრომლობით გაიმართება საზაფხულო სკოლა Peace and Security in the South Caucasus. მასში მონაწილეობას მიიღებენ ამერიკელი სტუდენტები.
სტუდენტები მოისმენენ ორ ოთხკვირიან კურსს თემებზე: „გეოპოლიტიკა, კონფლიქტი და განვითარება სამხრეთ კავკასიაში“ და „საზოგადოება და ენა სამხრეთ კავკასიაში“. კურსებს გაუძღვებიან პროფესორები: გია ნოდია, დავით დარჩიაშვილი, დიმიტრი ჯაფარიძე, ტიმოთი ბლაუველტი, ქეთი გურჩიანი, ნინო ჯავახიშვილი, თომას უირი.
სკოლა გახსნილია ქართველი სტუდენტებისთვისაც. მათთვის ეს იქნება კარგი საშუალება არა მარტო მიიღონ დამატებითი ინფორმაცია შესაბამის საკითხებზე, არამედ გაიუმჯობესონ ინგლისური ენის ცოდნის დონე და გაიცნონ ამერიკელი თანატოლები.
სკოლის კურსდამთავრებულებს გადაეცემათ სერტიფიკატები.
დაინტერესების შემთხვევაში გთხოვთ, დაუკავშირდეთ პროფ. გია ნოდიას (ghian@iliauni.edu.ge) და ნინო ლემონჯავას (jilda.lemonjava@iliauni.edu.ge).
სამუშაო ენა: ინგლისური
დრო: 2 ივლისი-2 აგვისტო, 10:00-15:30 საათი
ადგილმდებარეობა: A203 აუდიტორია (ი. ჭავჭავაძის N 32), ილიას სახელმწიფო უნივერსიტეტი

პროექტის „ქართული ნაციონალური იდენტობა და „მეხსიერების ადგილები“: წარსულის კონსტრუირების დომინანტური და ალტერნატიული პერსპექტივები“ საანგარიში შეხვედრა
2018-06-29 17:00
29 ივნისს, 17:00 საათზე, ილიას სახელმწიფო უნივერსიტეტის F303 აუდიტორიაში გაიმართება შოთა რუსთაველის ეროვნული სამეცნიერო ფონდის ფუნდამენტური კვლევების გრანტის პროექტის „ქართული ნაციონალური იდენტობა და „მეხსიერების ადგილები“: წარსულის კონსტრუირების დომინანტური და ალტერნატიული პერსპექტივები“ I საანგარიშო პერიოდის შემაჯამებელი სამუშაო შეხვედრა.
შეხვედრის თემა: „პროექტის საკვლევი საკითხები, თეორიული მიდგომები და ლიტერატურის მიმოხილვა“
წამყვანი ორგანიზაცია – ილიას სახელმწიფო უნივერსიტეტი
თანამონაწილე ორგანიზაცია – ივ. ჯავახიშვილის სახელობის თბილისის სახელმწიფო უნივერსიტეტი
შეხვედრის დეტალური პროგრამა იხილეთ აქ.
დრო: 29 ივნისი, 17:00 საათი
ადგილმდებარეობა: F303 აუდიტორია (ქ. ჩოლოყაშვილი 3/5), ილიას სახელმწიფო უნივერსიტეტი
დასწრება თავისუფალია.

ანსამბლ „ძველი მთიების" კონცერტი
2018-06-28 19:00
28 ივნისს, 19.00-ზე, ილიას სახელმწიფო უნივერსიტეტის B 201 აუდიტორიაში ილიაუნის მუსიკის ცენტრის ინიციატივით გაიმართება ცნობილი ფოლკლორული ანსამბლის, „ძველი მთიების” კონცერტი, რომელიც ეძღვნება ცნობილი ქართველი ეთნომუსიკოლოგისა და „მთიების“ ხელმძღვანელის, ედიშერ გარაყანიძის ხსოვნას.
დრო: 28 ივნისი, 19:00 საათი
ადგილმდებარეობა: B 201 აუდიტორია (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის საჯარო ლექცია „ივანე წიკლაურის ერთი ლექსის – „რამ დამაბერა“ – ისტორია“
2018-06-26 19:00
26 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „სიტყვის სახელოსნოს“ – ფარგლებში რატი ამაღლობელი წაიკითხავს საჯარო ლექციას „ივანე წიკლაურის ერთი ლექსის – „რამ დამაბერა“ – ისტორია“.
დრო: 26 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

საჯარო ლექცია „კოსმოლოგია, გეოგრაფია, ტოპოგრაფია: ანტიკურობიდან VI საუკუნის ბიზანტიამდე“
2018-06-26 19:00
26 და 27 ივნისს, სამშაბათს და ოთხშაბათს, 19:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ლუვენის კათოლიკური უნივერსიტეტის (UCLouvain) პროფესორის, ვერონიკ სომერსის საჯარო ლექცია თემაზე: „კოსმოლოგია, გეოგრაფია, ტოპოგრაფია: ანტიკურობიდან VI საუკუნის ბიზანტიამდე“.
ბერძნული წარმოდგენები კომპოზიციის, ორგანიზაციის, ფორმისა და სამყაროს შექმნის შესახებ მუდმივად ვითარდებოდა ანტიკურ პერიოდში და გაგრძელდა ბიზანტიურ ხანაში. მომხსენებელი მიმოიხილავს სამყაროს წარმოშობის შესახებ ბერძნული კონცეფციების ისტორიულ სინთეზებს და მათთან დაკავშირებულ საკითხებს.
დრო: 26-27 ივნისი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/50, ილიას სახელმწიფო უნივერსიტეტი
დასწრება თავისუფალია.
დამატებითი შეკითხვებით მიმართეთ:
ილიას სახელმწიფო უნივერსიტეტის საგარეო ურთიერთობების სამსახურს
ელფოსტა: erasmusplus@iliauni.edu.ge
ტელ.: (995 322) 220009 – 367 (Ext)

იუჯინ კოგანის ლექცია: „რუსეთისა და თურქეთის ურთიერთობა და მისი გავლენა ნატოსა და ევროკავშირზე“
2018-06-26 16:00
26 ივნისს, სამშაბათს, 16:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ გაიმართება თავდაცვისა და უსაფრთხოების ექსპერტის, დოქტორ იუჯინ კოგანის საჯარო ლექცია თემაზე: „რუსეთისა და თურქეთის ურთიერთობა და მისი გავლენა ნატოსა და ევროკავშირზე“. მომხსენებელი ისაუბრებს რუსეთ-თურქეთის ურთიერთობების განვითარების შესაძლო სცენარებსა და მათ გავლენაზე რეგიონში არსებულ უსაფრთხოების კონიუნქტურაზე.
სამუშაო ენა: ინგლისური
დრო: 26 ივნისი, 16:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. № 32), ილიას სახელმწიფო უნივერსიტეტი.
დასწრება თავისუფალია.

საერთაშორისო კონფერენცია: „კომუნიკაცია, ენა და მეტყველება – ინტერაქციის პრინციპები“
2018-06-26 09:30
26 ივნისს, 09:30 საათზე, ილიას სახელმწიფო უნივერსიტეტის G 106 აუდიტორიაში შოთა რუსთაველის საქართველოს ეროვნული სამეცნიერო ფონდის მობილობისა და საერთაშორისო სამეცნიერო ღონისძიებების საგრანტო პროგრამის ფარგლებში ილიაუნის ბავშვის განვითარების ინსტიტუტი გიწვევთ საერთაშორისო კონფერენციაზე „კომუნიკაცია, ენა და მეტყველება – ინტერაქციის პრინციპები“.
კონფერენციის მთავარი მომხსენებლები არიან:

სიმა გერბერი, კუინს კოლეჯის, ნიუ-იორკის უნივერსიტეტის პროფესორი – ენობრივი განვითარება აუტიზმის სპექტრის მქონე ბავშვებში;
რეიჩელ იიფატი და სარა ზადუნაისკი – ერლიჰი, ჰაიფის უნივერსიტეტის პროფესორები – ადრეული წიგნიერება და წიგნის კითხვის ხერხები ენობრივი განვითარებისათვის;

დრო: 26 ივნისი, 09:30 საათი
ადგილმდებარეობა: G 106 აუდიტორია (ქ. ჩოლოყაშვილის გამზირი N3/5), ილიას სახელმწიფო უნივერსიტეტი
დასწრება თავისუფალია.

საჯარო ლექცია „მცირე აზიის კატასტროფა: ისტორია და ლიტერატურა“
2018-06-25 19:00
25 ივნისს, ორშაბათს, 19:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ლუვენის კათოლიკური უნივერსიტეტის (UCLouvain) პროფესორის, ვერონიკ სომერსის საჯარო ლექცია თემაზე: „მცირე აზიის კატასტროფა: ისტორია და ლიტერატურა“.
1923 წელს მცირე აზიაში მართლმადიდებელ ბერძენთა მილიონიანმა წარმომადგენლობამ ბრუტალური დასასრული – გენოციდი განიცადა. აღნიშნულ მოვლენას უკვალოდ არც ბერძნულ ლიტერატურაში ჩაუვლია. ლექცია მიმოიხილავს, ერთი მხრივ, იმ ისტორიულ და ლიტერატურულ კონტექსტებს, რომლებიც მცირე აზიაში ბერძნულ გენოციდს უძღოდა წინ, მეორე მხრივ, იმ ლიტერატურულ ნიმუშებს, რომლებმაც აღნიშნული მოვლენების ზეგავლენა განიცადა.
დრო: 25 ივნისი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.
დამატებითი შეკითხვებით მიმართეთ:
ილიას სახელმწიფო უნივერსიტეტის საგარეო ურთიერთობების სამსახურს
ელფოსტა: erasmusplus@iliauni.edu.ge
ტელ.: (995 322) 220009 – 367 (Ext)

„ბაქსვუდის საერთაშორისო სკოლა – თბილისისა“ და ილიაუნის ერთობლივი პროექტი „ბიზნესექსპო“
2018-06-23 12:00
23 ივნისს, 12:00 საათზე, ილიას სახელმწიფო უნივერსიტეტის B201 აუდიტორიაში „ბაქსვუდის საერთაშორისო სკოლა – თბილისი“ და ილიაუნი გეპატიჟებათ ერთობლივ ღონისძიებაზე „ბიზნესექსპო“, რომლის მიზანია, მოსწავლეებში წაახალისოს სამეწარმეო საქმიანობა და ახალგაზრდებს საშუალება მისცეს, არა მხოლოდ შეიძინონ სამეწარმეო პროექტების დაგეგმვა-დაპროექტების თეორიული და პრაქტიკული ცოდნა, არამედ ფართო აუდიტორიას გააცნონ იდეები და საკუთარი საქმე დაიწყონ.
პროექტი ხორციელდება ბაქსვუდის სკოლის წინასაბაკალავრო პროგრამის ფარგლებში, რომლის მხარდამჭერიც არის ილიას სახელმწიფო უნივერსიტეტი. მოსწავლეები სკოლის გარდა ტრენინგებს ილიას უნივერსიტეტის „ფაბლაბშიც“ გადიან, სადაც ისინი ორატორობასა და ინოვაციური იდეების ძიებას სწავლობენ.
შეხვედრაზე გაეცნობით ახალგაზრდების თანამედროვე იდეებს და ნებისმიერ დამსწრეს შესაძლებლობა მიეცემა, მონაწილეობა მიიღოს კენჭისყრაში გამარჯვებული გუნდების გამოსავლენად.
დრო: 23 ივნისი, 12:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ტრენინგი თემაზე: „დემოკრატიული მოქალაქეობის კომპეტენციები სკოლაში და მისი სწავლება ცოდნისა და ღირებულებების კომბინირებული შეძენის მეთოდით“
2018-06-21 11:00
21 ივნისს, 11:00 საათზე, ილიას სახელმწიფო უნივერსიტეტის F303 აუდიტორიაში ERASMUS+ პროექტის „კურიკულუმის რეფორმა დემოკრატიული პრინციპებისა და სამოქალაქო განათლების ხელშეწყობისათვის ისრაელსა და საქართველოში“ ფარგლებში მასწავლებლებისა და განათლების სკოლის პერსონალისათვის გაიმართება ტრენინგი.
ნაწილი I
„დემოკრატიული მოქალაქეობის კომპეტენციები სკოლაში“-პროფ. დავით მალაზონია, ასისტ. პროფესორი ნინო ჭიაბრიშვილი
ტრენინგის მიზანი: მონაწილეები გაეცნონ დემოკრატიული მოქალაქეობის კომპეტენციებს;
არსებული სასკოლო პრაქტიკა გაიაზრონ დემოკრატიული მოქალაქეობის კომპეტენციების ჭრილში;
დემოკრატიული მოქალაქეობის კომპეტენციების საფუძველზე წარმოადგინონ სასკოლო პრაქტიკის განვითარების სტრატეგიები.
ძირითადი თემები:

დემოკრატიული მოქალაქეობის კომპეტენციების ზოგადსაგანმანათლებლო სკოლაში დანერგვის მიზნები და შესაძლებლობები;
კომპეტენციათა ჯგუფის – ღირებულებები – შემადგენელი კომპონენტების გაცნობა; მისი მიმართება ზოგადი განათლების ეროვნულ დოკუმენტებთან;
კომპეტენციათა ჯგუფის – დამოკიდებულებები – შემადგენელი კომპონენტების გაცნობა; მისი მიმართება ზოგადი განათლების ეროვნულ დოკუმენტებთან;
კომპეტენციათა ჯგუფის – უნარები – შემადგენელი კომპონენტების გაცნობა; მისი მიმართება ზოგადი განათლების ეროვნულ დოკუმენტებთან;
კომპეტენციათა ჯგუფის – ცოდნა და კრიტიკული გააზრება – შემადგენელი კომპონენტების გაცნობა; მისი მიმართება ზოგადი განათლების ეროვნულ დოკუმენტებთან;
ჯგუფური მუშაობა: დემოკრატიული მოქალაქეობის კომპეტენციათა განვითარების მიზნით კონკრეტული საგანმანათლებლო აქტივობის დაგეგმვა;
ჯგუფური პრეზენტაციები და დისკუსია.

ნაწილი II
„დემოკრატიული მოქალაქეობის კომპეტენციების სწავლება ცოდნისა და ღირებულებების კომბინირებული შეძენის მეთოდით( VAKE) – პროფესორი ჯან-ლუკ პატრი (ზალცბურგი, ავსტრია)
დრო: 21 ივნისი, 11:00 საათი
ადგილმდებარეობა: F303 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი

პროფესორ ჯეიმს ინგრამის საჯარო ლექცია
2018-06-20 18:00
20 ივნისს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება სან დიეგოს სახელმწიფო უნივერსიტეტის პოლიტიკურ მეცნიერებათა დოქტორის, პროფესორ ჯეიმს ინგრამის საჯარო ლექცია თემაზე: „არის თუ არა პოლიტიკა ლოგიკური?“. ინგრამის ლექცია იქნება სინთეზი მაქს ვებერის ცნობილი ლექციებისა – „მეცნიერება როგორც პროფესია“ და „პოლიტიკა როგორც პროფესია“. მომხსენებელი ისაუბრებს პოლიტიკის ლოგიკურობაზე, იმაზე, რომ შესაძლებელია, დაექვემდებაროს სამეცნიერო მეთოდს, რაც საშუალებას მოგვცემს, პოლიტიკამ იმ მიზნებისთვის იმუშაოს, რომელთაც კაცობრიობამ უნდა მიაღწიოს.
სამუშაო ენა: ინგლისური
დრო: 20 ივნისი, 18:00 საათი
ადგილმდებარეობა: წიგნის სახლი „ლიგამუსი“( ი. ჭავჭავაძის გამზ.N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია „ეთნიკურობა, კლასი და ეთიკური კითხვა ისრაელის პროფესიულ სწავლებაში"
2018-06-20 18:00
20 ივნისს, 18.00 საათზე, ილიას სახელმწიფო უნივერსიტეტის S201/202 ოთახში გაიმართება ისრაელელი მეცნიერის, ჰაიფას უნივერსიტეტის თანამშრომლის, ავიჰუ შოშანას (Avihu Shoshana) საჯარო ლექცია „ეთნიკურობა, კლასი და ეთიკური კითხვა ისრაელის პროფესიულ სწავლებაში” (”Ethnicity, Class and Ethical Reading of Vocational Education in Israel ”).
მოხსენება წარმოადგენს ავტორის ვრცელი გამოკვლევის ნაწილს, რომელიც შეეხება ისრაელის პროფესიულ სკოლებში კულტურის, განათლებისა და სუბიექტურობის ურთიერთმიმართებას. კვლევა განხორციელებულია ეთნოგრაფიული მონაცემების „ღრმა“ ინტერვიუების საფუძველზე, ისრაელის პროფესიულ სკოლებში „სუბიექტად ქცევის“ პროცესების ანალიზზე.
სამუშაო ენა: ინგლისური
დრო: 20 ივნისი, 18.00 საათი
ადგილმდებარეობა: S201/202 აუდიტორია (გ. წერეთლის ქ. №3), ილიას სახელმწიფო უნივერსიტეტი
დასწრება თავისუფალია.

ლიბერთი ბანკის წარმომადგენლების შეხვედრა ილიაუნის სტუდენტებთან
2018-06-20 14:00 - 16:00
20 ივნისს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გიწვევთ ლიბერთი ბანკის წარმომადგენლებთან შეხვედრაზე.
ლიბერთი ბანკი, ერთ-ერთი ყველაზე მსხვილი დამსაქმებელი საქართველოში, ენერგიულ და დაინტერესებულ სტუდენტებს პროფესიულ განვითარებაზე მორგებულ გარემოს სთავაზობს და იწვევს წამყვან პოზიციებზე სამუშაოდ.
ტრენინგცენტრში ყველა პირობაა იმისათვის, რომ სტუდენტები საფუძვლიანად დაეუფლონ საბანკო პროდუქტებს, სიმულაციურ გარემოში გაიმყარონ პრაქტიკული უნარ-ჩვევები და სრულყოფილად მომზადებულები შეუდგნენ მუშაობას განახლებულ და რებრენდირებულ ფილიალებსა და სერვისცენტრებში.
სწავლების პერიოდში გაიცნობთ თქვენს მომავალ კოლეგებსა და თანაგუნდელებს, მეცადინეობებს შორის შეგიძლიათ შეისვენოთ თქვენთვის სპეციალურად მოწყობილ ლაუნჯებში და, უბრალოდ, საინტერესოდ და ნაყოფიერად გაატაროთ ეს დრო.
თეორიული და პრაქტიკული კურსის პერიოდში ბანკი უზრუნველყოფს გადაადგილებისა და სხვა სახის გეგმიური ხარჯების ანაზღაურებას.
ლიბერთი ბანკი გთავაზობთ:

განახლებულ და თანამედროვე ტრენინგცენტრში ანაზღაურებად სწავლებას;
სწავლებისა და პრაქტიკის წარმატებით დასრულების შემდეგ დასაქმებას;
თქვენს უნარებზე მორგებულ კარიერული განვითარების შესაძლებლობებს;
ჯანსაღ სამუშაო გარემოსა და ერთიან გუნდში გაწევრიანებას;

შეხვედრაზე დასწრება შეუძლია ილიაუნის ნებისმიერი ფაკულტეტისა და კურსის სტუდენტს, ასევე, კურსდამთავრებულებს წინასწარი რეგისტრაციით: https://goo.gl/Jjgxn9
დრო: 20 ივნისი, 14:00 საათი.
ადგილმდებარეობა: წიგნის სახლი „ლიგამუსი“ (ი. ჭავჭავაძის N32), ილიას სახელმწიფო უნივერსიტეტი

რატი ამაღლობელის „სიტყვის სახელოსნო“: გალაკტიონის კითხვა
2018-06-19 19:00
19 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „სიტყვის სახელოსნოს“ – ფარგლებში წაიკითხავენ გალაკტიონის 10 ლექსს, შემდეგ კი ისაუბრებენ მათზე.
დრო: 19 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

Public lecture by Dr. James W. Ingram
2018-06-19 17:27
Public lecture “Is There a Logic to Politics?” will be delivered by the professor of Political Science Dr. James W. Ingram. “This lecture brings together Max Weber’s great and famous “Science as a Vocation” and “Politics as a Vocation” lectures into one synthesis. The lecture will contend that politics are logical, and that they can thus be subjected to the scientific method, enabling us to ensure that politics works toward the goals that humanity needs to accomplish” – says Dr Ingram.
The lecture will be delivered in English.
Biography for James W. Ingram III
Ingram began his career at SDSU in spring 1993, and has taught there continuously ever since. Ingram has taught over 200 different sections of Political Science and began his 16th new course at SDSU in spring 2018, POLS 346 (Law and the Political System). Ingram has won many teaching awards over the years in recognition of his efforts on behalf of his students.
Ingram’s doctoral dissertation won the American Political Science Association’s Urban Politics Dissertation of the Year Award for 2008. His thesis focused on local constitutional reform. As part of his fieldwork he worked for charter commissions in Los Angeles and San Diego and participated in giving both cities strong-mayor charters patterned on the U.S. Constitution. He was a pro bono volunteer, a paid staffer, and a professional consultant on charter change for the cities of Los Angeles and San Diego, as well as for the San Diego Citizen Commission. He has also consulted for the California cities of Fallbrook, Pasadena and Sacramento on issues of charter reform.
Ingram has published monographs and articles on charter change, and is the only scholar to both be asked to write and to have written a chapter for both volumes of The Development of Los Angeles City Government: an Institutional History, 1850-2000. Ingram regularly comments on local, state and national politics for NPR, the local TV news stations in San Diego, and journalists seeking material for their newspaper articles. He also regularly writes opinion pieces on politics and government for the San Diego Union Tribune newspaper.

კომპანია RETKO-ს შეხვედრა სტუდენტური დასაქმების შესახებ
2018-06-19 16:00 - 18:00
19 ივნისს, 16:00 საათზე, ილიას სახელმწიფო უნივერსიტეტის E207 აუდიტორიაში სტუდენტებთან შეხვედრას გამართავენ კომპანია RETCO-ს წარმომადგენლები.
შეხვედრის თემა: სტუდენტური დასაქმება.
კომპანია RETCO მუშაობს ელექტროენერგეტიკულ სფეროში, იგი სრულად ფარავს დაბალი და საშუალო ძაბვის ყველა მიმართულებას და რამდენიმე კომპანიისაგან შედგება. კომპანიას თავისი საწარმო აქვს ქალაქ რუსთავში, სადაც აწყობენ ტრანსფორმატორებს, ბოქსებს, სადგურებსა და ქვესადგურებს. კომპანია ცოტა ხნის წინ გახდა Siemens-ის ოფიციალური წარმომადგენელი საქართველოში.
კომპანია RETCO გთავაზობთ ანაზღაურებად სტაჟირებას დასაქმების პერსპექტივით საერთაშორისო და ადგილობრივი შესყიდვების სპეციალისტის პოზიციებზე.
სამუშაო გრაფიკის სწავლასთან შეთავსება შესაძლებელია.
ვაკანსიები დააინტერესებს ნებისმიერი კურსისა და მიმართულების სტუდენტს, ასევე კურსდამთავრებულებს (განსაკუთრებით, ქალაქ რუსთავის მაცხოვრებლებს – ოფისის ადგილმდებარეობიდან გამომდინარე).
შეხვედრაზე დასასწრებად გაიარეთ რეგისტრაცია.
დრო: 19 ივნისი, 16:00 საათი.
ადგილმდებარეობა: E207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი

საკლავიშო ხელოვნების მიმართულების საანგარიშო ლექცია-კონცერტი
2018-06-19 15:00
19 ივნისს, 15:00 საათზე, ილიას სახელმწიფო უნივერსიტეტის B 201 აუდიტორიაში ილიაუნის მუსიკის ცენტრი წარმოგიდგენთ საკლავიშო ხელოვნების მიმართულების საანგარიშო ლექცია-კონცერტს „დასავლეთ ევროპული მუსიკის ესთეტიკა“.
ილიაუნის სტუდენტები შეასრულებენ აღორძინების ხანის, ბაროკოს, კლასიკური და რომანტიკული ეპოქების მუსიკას.
ხელმძღვანელები: დოცენტი ქეთევან შენგელია, პროფესორი ნინო მამრაძე
დრო: 19 ივნისი, 15:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროექტი „აღმოსავლეთსა და დასავლეთს შორის – ირანელი და ფრანგი ავტორები მე-19 საუკუნის საქართველოს შესახებ” წიგნების პრეზენტაციით დასრულდება
2018-06-18 18:00
18 ივნისს, 18.00 საათზე, ილიას სახელმწიფო უნივერსიტეტის წიგნის სახლში „ლიგამუსი“ რუსთაველის ეროვნული სამეცნიერო ფონდის მიერ დაფინანსებული პროექტის „აღმოსავლეთსა და დასავლეთს შორის – ირანელი და ფრანგი ავტორები მე-19 საუკუნის საქართველოს შესახებ” დასრულებასთან დაკავშირებით გაიმართება პროექტის ფარგლებში გამოცემული წიგნების პრეზენტაცია, ესენია: ამავე სახელწოდების სამეცნიერო კრებული, „საქართველო ყაჯართა პერიოდის სპარსულ წყაროებში“, „არფა‘ ად-დოულე და საქართველო“, ამ წიგნის ინგლისური და სპარსული თარგმანები “Arfa‘ ad-Dowle and Georgia”, ასევე „ნაპოლეონის დიპლომატიური მისიები ირანში და საქართველოს საკითხი“ და „შარდენის მოგზაურობა“.
რუსთაველის ეროვნული სამეცნიერო ფონდის მიერ დაფინანსებული პროექტის „აღმოსავლეთსა და დასავლეთს შორის – ირანელი და ფრანგი ავტორები მე-19 საუკუნის საქართველოს შესახებ” (NFR/269-1) მონაწილეები მიზნად ისახავდნენ ფრანგი და ირანელი ავტორების თხზულებათა თარგმნასა და სამეცნიერო შესწავლას, პირველწყაროების შედარებითი ანალიზის საფუძველზე აღმოსავლეთიდან და დასავლეთიდან დანახული საქართველოს საერთო სურათის წარმოდგენას. განსაკუთრებული ყურადღება გამახვილდა ამ პერიოდის საქართველოს ევროპასთან კავშირებსა და ქვეყანაში მიმდინარე ევროპეიზაციის პროცესებზე (როგორც სპარსული, ისე ფრანგული წყაროების მონაცემთა საფუძველზე). პროექტის მთავარ შედეგს წარმოადგენს ახალი, ან სამეცნიერო მიმოქცევაში ნაკლებად შემოსული, წყაროების შესწავლის საფუძველზე მე-19 საუკუნის საქართველოს პოლიტიკური, ეკონომიკური და კულტურული ცხოვრების შეძლებისდაგვარად სრული სურათის წარმოდგენა.
გამოიცა პროექტით გათვალისწინებული ამავე სახელწოდების სამეცნიერო სტატიების კრებული. თარგმნილი პირველწყაროების ნაწილი აიტვირთა ილიას უნივერსიტეტის ვებგვერდის გ. წერეთლის აღმოსავლეთმცოცნეობის ინსტიტუტის სექციაში.
სამეცნიერო კრებულის გარდა პროექტის მონაწილეებმა პროექტზე მუშაობის პერიოდში გამოსცეს სხვა წიგნებიც:

„საქართველო ყაჯართა პერიოდის სპარსულ წყაროებში“. კრებული შეადგინა, ტექსტები სპარსულიდან თარგმნა, შესავალი წერილი და კომენტარები დაურთო მარინა ალექსიძემ. რედაქტორი გრიგოლ ბერაძე. თბ., არტანუჯი, 2016 ;
მარინა ალექსიძე, გრიგოლ ბერაძე, ირინა კოშორიძე. „არფა‘ ად-დოულე და საქართველო“. თბილისი, არტანუჯი, 2017;
იგივე წიგნი ინგლისურ და სპარსულ ენებზე („Arfa‘ ad-Dowle and Georgia“).
ირინე ნაჭყებია. „ნაპოლეონის დიპლომატიური მისიები ირანში და საქართველოს საკითხი“. რედაქტორი გრიგოლ ბერაძე, თბილისი, მწიგნობარი, 2018;
გიორგი სანიკიძემ გამოაქვეყნა „შარდენის მოგზაურობის“ ახალი, შევსებული და გადამუშავებული თარგმანი გამოკვლევითა და კომენტარებით. თბილისი, ილიას უნივერსიტეტის გამომც., 2018 (მიუხედავად იმისა, რომ შარდენის მოგზაურობა პროექტის ეპოქა არ განეკუთვნება, ის მე-19 საუკუნის ფრანგი ავტორებისთვის საქართველოს შესახებ მთავარ წყაროს წარმოადგენდა და, შესაბამისად, პროექტის თემატიკასთან უშუალოდ არის დაკავშირებული).

პრეზენტაციაზე პროექტის მონაწილეები და წიგნების ავტორები ისაუბრებენ განხორციელებული კვლევის შედეგებზე და გამოცემული ნაშრომების შესახებ.
დრო: 18 ივნისი 18.00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

იაპონური მუსიკის კონცერტი
2018-06-18 17:00
18 ივნისს, 17.00-ზე, ილიას სახელმწიფო უნივერსიტეტის B201 აუდიტორიაში ილიაუნის მუსიკის ცენტრის ინიციატივით გაიმართება იაპონური მუსიკის კონცერტი, რომელშიც მონაწილეობას მიიღებენ აშშ-ში მოღვაწე ცნობილი იაპონელი მევიოლინე, საერთაშორისო კონკურსების ლაურეატი კენ აისო და უკრაინელი პიანისტი ვალერია მარგოვსკაია.
კენ აისო საერთაშორისო არენაზე დღესდღეობით ერთ-ერთ ყველაზე მუსიკალურ და მრავალმხრივ მევიოლინედ ითვლება. მისი შესრულება ბგერის განსაკუთრებული სილამაზითა და უნიკალური ინტიმური ატმოსფეროს შექმნის უნარით გამოირჩევა. როგორც სოლო და კამერული შემსრულებელი, ფართოდაა ცნობილი ევროპაში, აშშ-სა და იაპონიაში, სადაც ბევრ პრესტიჟულ დარბაზში უკრავს. მათ შორისაა: ლონდონის ვიგმორისა და დედოფალ ელისაბედის სახელობის, ამსტერდამის კონცერტგებოუ და ტოკიოს სუნტარის დარბაზები. კენ აისო მარგარეტ ლონგისა და ჟაკ ტიბოს (პარიზი) და იაპონიის საერთაშორისო სამუსიკო კონკურსების ლაურეატია. 2005 წელს ლონდონის მუსიკის სამეფო აკადემიის ასოცირებული წევრი გახდა, ხოლო მშობლიურ იაპონიაში მას იმპერატორისა და დედოფლის წინაშე წარდგენის პატივი ხვდა. 2018 წელს კენ აისომ მიიღო კან-იჩი შიმოუსას მუსიკალური პრიზი საერთაშორისო სამუსიკო არენაზე განსაკუთრებული დამსახურებისთვის.
მევიოლინე ლოს-ანჯელესის ლოიოლა მერიმაუნთის და ლა-სიერა უნივერსიტეტების წევრია. იგი დაინტერესებულია მუსიკის გამაჯანმრთელებელი ზემოქმედების ძალით, ამიტომ ჰოსპიტლების, სკოლებისა და სპეციალური საჭიროებების ბავშვების ინსტიტუტების ხშირი სტუმარია.
დრო: 18 ივნისი, 17:00 საათი
ადგილმდებარეობა: B201 აუდიტორია (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრა – „ისწავლე და დასაქმდი PSP დაზღვევაში“
2018-06-15 13:00 - 14:30
15 ივნისს, 13:00 საათზე, ილიას სახელმწიფო უნივერსიტეტის E207 აუდიტორიაში გიწვევთ „PSP დაზღვევის“ წარმომადგენლებთან შეხვედრაზე.
„PSP დაზღვევა“ სტუდენტებისათვის იწყებს ახალ პროექტს – „ისწავლე და დასაქმდი PSP დაზღვევაში“. სასწავლო-სამუშაო პროგრამა ილიაუნის სტუდენტებს შესაძლებლობას მისცემს, შეიძინონ კომპეტენცია როგორც თეორიული ცოდნის, ასევე პრაქტიკული უნარების კუთხით.
პროგრამის ფარგლებში დაესწრებით სხვადასხვა სემინარსა და ლექციას, მონაწილეობას მიიღებთ პრაქტიკულ მეცადინეობებში, ასევე უშუალოდ იქნებით ჩართული სადაზღვევო საქმიანობის პროცესში.
სასწავლო კურსის ფარგლებში სტუდენტები შეისწავლიან:

სერვისპლიუსს
კონფლიქტების მართვას
გაყიდვებს
საზოგადოებასთან ურთიერთობას
მარკეტინგს

სტაჟირება გრძელდება 14 დღიდან 1 თვემდე, გასაუბრების შემდეგ სტუდენტი იწყებს მუშაობას და შესრულებული სამუშაოს მიხედვით ხელფასის გამომუშავებას.
დაინტერესებული სტუდენტები შეხვედრაზე შეძლებენ სააპლიკაციო ფორმების შევსებას, რის შემდეგაც ჩაერთვებიან პროექტში.
დასწრება შესაძლებელია ილიაუნის ნებისმიერი მიმართულებისა და კურსის სტუდენტისთვის, ასევე კურსდამთავრებულებისთვის, წინასწარი რეგისტრაციით: https://goo.gl/tF7krW
დრო: 15 ივნისი, 13:00 საათი
ადგილმდებარეობა: E207 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი

ასოციაცია ESOMAR-ის წევრი კომპანიების შეხვედრა ილიაუნის სტუდენტებთან
2018-06-14 17:00 - 20:00
14 ივნისს, 17:00-დან 20:00 საათამდე, ილიას სახელმწიფო უნივერსიტეტის A101 აუდიტორიაში სტუდენტებთან შეხვედრას გამართავენ ასოციაცია ESOMAR-ის წევრი კომპანიები:

IPM კვლევები – სამარკეტინგო საკონსულტაციო კომპანია;
ACT საქართველო – კვლევებისა და კონსულტაციის გლობალური კომპანია;
TV MR GE საქართველო – Nielsen-ის სატელევიზიო გაზომვების ლიცენზირებული პარტნიორი;
GAMMA – საკონსულტაციო კომპანია;
Market Intelligence Caucasus – TNS-ის ლიცენზირებული პარტნიორი.

შეხვედრის მიზანია, კვლევით დაინტერესებულმა სტუდენტებმა მიიღონ ინფორმაცია კვლევით სფეროში არსებულ უახლეს გამოწვევებზე, კვლევის მეთოდოლოგიისა და ტექნოლოგიების ცვლილებებზე, საერთაშორისო პრაქტიკასა და სტანდარტებზე, კვლევით სფეროში მიღწეულ განვითარების ახალ ეტაპებზე.
შეხვედრაზე ასოციაციის წევრი კომპანიის წარმომადგენლები ყურადღებას გაამახვილებენ ისეთ საკითხებზე, როგორებიცაა:

დასაქმება და გათვითცნობიერებული არჩევანი სტუდენტებს შორის;
ბრენდინგი და რეკლამა;
სოციალური კვლევები (კვლევის სხვადასხვა მიმართულებები).

შეხვედრის ფორმატი გულისხმობს ასოციაცია ESOMAR-ის წევრი კომპანიების წარმომადგენლების პრეზენტაციებსა და საინტერესო საკითხების განხილვას კითხვა-პასუხის რეჟიმში.
შეხვედრა გაგრძელდება 2 საათი, გათვალისწინებულია მცირე შესვენებაც.
შეხვედრა საინტერესო იქნება სოციალური, ჰუმანიტარული და ბიზნესის მიმართულებების ბაკალავრიატის მესამე და მეოთხე კურსის, ასევე მაგისტრატურის სტუდენტებისა და კურსდამთავრებულებისთვის.
ასოციაცია ESOMAR შეხვედრის მონაწილეებს გადასცემს სერტიფიკატებს.
შეხვედრაზე დასასწრებად საჭიროა წინასწარი რეგისტრაცია: https://goo.gl/uyd2EJ
დრო: 14 ივნისი, 17:00 საათი.
ადგილმდებარეობა: A101 აუდიტორია (ი. ჭავჭავაძის N32), ილიას სახელმწიფო უნივერსიტეტი

ADS Georgia – Marketer.ge
2018-06-14 16:30 - 19:00
ADS Georgia ილიას სახელმწიფო უნივერსიტეტის ილიაუნის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ, ვინ და როგორ ქმნის მათთვის ცნობილ სარეკლამო კამპანიებს.
Marketer.ge პირველი ქართული ინტერნეტჟურნალია ბიზნესზე, რომელიც 2011 წელს შეიქმნა. ეს იყო სამოყვარულო ბლოგი, რომელიც შემდეგ ჟურნალად გადაიქცა. მარკეტერის ორგანიზებითა და მხარდაჭერით წლების წინ საქართველოს ეწვია ძალიან ბევრი ცნობილი სპიკერი თუ კომპანია, როგორებიცაა: ADIDAS, GOOGLE, Yahoo, Amazon.com, Ebay, Paypal, Sony Music და ა.შ
მარკეტერის პროექტებია: კლუბი „ფორვარდი“, ყოველწლიური ბიზნესდღესასწაული სფოთლაითი, თბილისის პროტოკოლის სკოლა და, პარტნიორებთან ერთად, კანის რეკლამის ფესტივალი (პარტნიორი: ლევან ლეფსვერიძე), ასევე ჰარვარდის ბიზნესლიტერატურა (პარტნიორი: ნათია ლურსმანაშვილი).
14 ივნისს შეხვედრას ჩაატარებს მარკეტერის დამფუძნებელი აკო ახალაია თემაზე „მარკეტერის გზა“.
დრო: 14 ივნისი, 16:30-19:00 საათი
ადგილმდებარეობა: E405 (ფორბსის) აუდიტორია

მეტი ინფორმაციისთვის:

იხილეთ პროექტის აღწერა: ADS Georgia – კრეატიული სააგენტოები საქართველოში – II ეტაპი
გაწევრიანდი პროექტის Facebook ჯგუფში
იხილეთ შეხვედრების სრული განრიგი

საკონტაქტო ინფორმაცია:
student.affairs@iliauni.edu.ge
032 2 22 00 09 (270), 592077727

ახალგაზრდა მკვლევართა კლუბების რეგიონული ფორუმი – KMO 2018
2018-06-14 13:15
ილიას სახელმწიფო უნივერსიტეტისა და პოლონური პარტნიორი ფონდის „ფონდი სკოლა კლასთან” თანამშრომლობის ფარგლებში 29 ივნისს თბილისში გაიმართება ახალგაზრდა მკვლევართა კლუბების რეგიონული ფორუმი – KMO 2018 .
ფორუმის მიზანია, საქართველოში ახალგაზრდა მკვლევართა კლუბების მუშაობის გამოცდილების გაზიარება და კლუბის წევრებისთვის ახალი სტრატეგიის გაცნობა, რომლის ფარგლებშიც მოხდება პროექტის „ახალგაზრდა მკვლევართა კლუბების მხარდაჭერა საქართველოში“ პრეზენტაცია.
ფორუმის პირველი ნაწილი დაეთმობა მკვლევართა კლუბების ქსელის, პოლონელი კოლეგებისა და ტრენერების პრეზენტაციებს.
ფორუმის მონაწილეები გაეცნობიან კლუბების მუშაობის პოლონურ პრაქტიკას, განხილული იქნება თანამშრომლობის სხვადასხვა შესაძლებლობა, რომელთაც პროექტის ფარგლებში პოლონელი ექსპერტები და ილიას სახელმწიფო უნივერსიტეტი სთავაზობს მკვლევართა კლუბებსა და მასწავლებლებს.
შეხვედრის მეორე ნაწილი დაეთმობა ვორკშოპსა და პროექტების გამოფენას.ღონისძიების დასასრულს გამოცხადდება ტრენინგისთვის შერჩეულ მასწავლებელთა ვინაობა.
ვორკშოპს გაუძღვებიან ფონდ „ფონდი სკოლა კლასისა“ და „კოპერნიკის სამეცნიერო ცენტრის“ ტრენერები: ალესია ოლეშუკი, ბარბარა როსტეკი და ჰანა ზიელინსკა.
ფორუმი ტარდება პროექტის „ახალგაზრდა მკვლევართა კლუბების მხარდაჭერა საქართველოში“ ფარგლებში, რომელსაც ახორციელებს პოლონური ფონდი „ფონდი სკოლა კლასთან“. მისი შინაარსობრივი პარტნიორია კოპერნიკის სამეცნიერო ცენტრი, რომელიც ამავე დროს ახალგაზრდა მკვლევართა კლუბის პროგრამის კოორდინატორია. სტრატეგიული პარტნიორია „პოლონურ-ამერიკული თავისუფლების ფონდი“. საქართველოს მხრიდან ლიდერია ილიას სახელმწიფო უნივერსიტეტი.
პროექტი თანადაფინანსებულია პოლონურ-ამერიკული თავისუფლების ფონდის მიერ „RITA – რეგიონი გარდამავალ პერიოდში“ პროგრამის ფარგლებში, რომელსაც ახორციელებს ფონდი „განათლება დემოკრატიისათვის“.
ფორუმში მონაწილეობისათვის საჭიროა შეავსოთ სარეგისტრაციო ფორმა და წარმოადგინოთ თქვენი კლუბის მიერ განხორციელებული პროექტი.
განცხადების მიღების ბოლო ვადა: 22 ივნისი, 2018 წელი
დრო: 29 ივნისი, 10:30 -17:30 საათი
ადგილმდებარეობა: B201 აუდიტორია (ი. ჭავჭავაძის გამზ. N32 ), ილიას სახელმწიფო უნივერსიტეტი
საკონტაქტო ინფორმაცია:
ნატო სამხარაძე – პროექტის ადგილობრივი კოორდინატორი
ელფოსტა: Yexclub@iliauni.edu.ge
ტელ.: 577 96 25 10
მეგი ბიბილური – პროექტის კოორდინატორი პოლონური მხრიდან
ელფოსტა: megi.bibiluri@szkolazklasa.org.pl
გისურვებთ წარმატებას!

საერთაშორისო ვორკშოფი „კავკასიის გზა გლობალური ისტორიისკენ“
2018-06-13 09:00
13 ივნისს, 09:00 საათზე, ილიას სახელმწიფო უნივერსიტეტის G106 აუდიტორიაში იწყება საერთაშორისო ვორკშოფი: „კავკასიის გზა გლობალური ისტორიისკენ“.
ღონისძიების ორგანიზატორები არიან ბერლინის თავისუფალი უნივერსიტეტი და ილიას სახელმწიფო უნივერსიტეტი. მასში მონაწილეობას მიიღებენ ევროპის, ამერიკისა და საქართველოს უნივერსიტეტების, კვლევითი ინსტიტუტების მეცნიერები. მთავარი მომხსენებელი იქნება ბერლინის თავისუფალი უნივერსიტეტის ფრიდრიხ მაინეკეს ინსტიტუტის პროფესორი სებასტიან კონრადი, რომელიც განიხილავს გლობალურ ისტორიას, როგორც ისტორიის კვლევისა და სწავლების ახალ მეთოდოლოგიურ ჩარჩოს.
მოხსენებებში გლობალური ისტორიის პერსპექტივიდან იქნება გაანალიზებული საქართველოსა და კავკასიის რეგიონის ისტორიის ცალკეული პრობლემატიკა.
დრო: 13 ივნისი, 09:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დეტალური ინფორმაციისთვის იხილეთ თანდართული პროგრამა.

რატი ამაღლობელის „სიტყვის სახელოსნო“: „რას ვკითხულობთ ჩვენ და რა წავუკითხოთ ბავშვებს“
2018-06-12 19:00
12 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „სიტყვის სახელოსნოს“ – ფარგლებში პოეტი რატი ამაღლობელი წაიკითხავს საჯარო ლექციას „რას ვკითხულობთ ჩვენ და რა წავუკითხოთ ბავშვებს“. მომხსენებელი ისაუბრებს შემდეგ საკითხებზე: ლიტერატურელი ჟანრები და მკითხველის ასაკობრივი (ეგზისტენციალური) ფაზები, ზღაპრები და სკოლამდელი ასაკის ადამიანი, პოეზია და პუბერტატი, სტუდენტობა – „დრამა და იდეალები“ , პროზა როგორც „მეხსიერების საცავი“, თანამედროვე ადამიანის შრომის ხუთდღიანი ციკლი, ხელოვნება – „ინტელექტუალური შვებულება (შაბათი)“, ზურის დიქოტომია.
დრო: 12 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

პროფესორ მარიო კაარტინენის საჯარო ლექცია
2018-06-12 18:00
12 ივნისს, 18:00 საათზე, ილიას სახელმწიფო უნივერსიტეტის A 101 აუდიტორიაში ტურკუს უნივერსიტეტის (ფინეთი) კულტურული ისტორიის პროფესორი მარიო კაარტინენის (Marjo Kaartinen) წაიკითხავს საჯარო ლექციას კიბოს განკურნების მეთოდების განვითარების ისტორიის შესახებ.
„ტრაქტატი კიბოს შესახებ“ (ავტორი ჰენრი ფეარონი) ინგლისურ ენაზე 1790 წელს შეიქმნა. მიუხედავად იმისა, რომ ადრეული მოდერნისტული ეპოქის ექიმები და ქირურგები დაუღალავად და დიდი მონდომებით ცდილობდნენ კიბოს საწინააღმდეგო საშუალებისთვის მიეგნოთ და შეჭირვებულ პაციენტებს რამენაირად დახმარებოდნენ, კიბო ამ პერიოდში „განუკურნებელ დაავადებად“ ითვლებოდა. მოხსენებაში განსაკუთრებული ყურადღება დაეთმობა კიბოს განკურნების მეთოდების განვითარების ისტორიას: მე-17 საუკუნეში უკვე აქტიურად გამოიყენებოდა „საწამლავები“, მე-18 საუკუნე კი ქირურგიის განვითარების პერიოდი იყო; ის აკადემიური მედიცინის დარგი ხდება და, შესაბამისად, ახალი ეპოქა იწყება კიბოს მკურნალობის თვალსაზრისითაც. ეს განსაკუთრებით ეხება მკერდის კიბოს, სადაც ქირურგიული ჩარევის რამდენიმე შემთხვევა გვაქვს, რომელთა მიმართებაშიც მომხსენებელი იყენებს/ამკვიდრებს ტერმინს „ადრეული რადიკალური მასტეკტომია“. ლექციაზე გამოყენებული იქნება სხვადასხვა ოპტიკური მასალაც.
მომხსენებლის შესახებ
პროფესორი მარიო კაარტინენის სამეცნიერო ინტერესები მოიცავს ადრეული მოდერნიზმის კულტურული ისტორიის ასპექტებს, გენდერულ კვლევებს, რელიგიისა და სხეულის ისტორიასთან დაკავშირებულ საკითხებს. ჰუმანიტარულ მეცნიერებათა დიგიტალიზაციის ფარგლებში ამჟამად იგი ხელმძღვანელობს პროექტს ლათინური ტექსტების ავტორთა შესახებ. მისი ინგლისურენოვანი მონოგრაფიებია „რელიგიური ცხოვრება და ინგლისური კულტურა რეფორმაციის დროს“ (Palgrave 2002) და „მკერდის კიბო მე-18 საუკუნეში“ (Pickering and Chatto 2013).
სამუშაო ენა: ინგლისური
დრო: 12 ივნისი, 18:00 საათი
ადგილმდებარეობა: აუდიტორია A 101 (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

კვლევის – „პენიტენციური დაწესებულებებიდან მსჯავრდებულთა განთავისუფლებისათვის მომზადების პროცესი, როგორც „გარდამავალი მენეჯმენტის“ შემადგენელი ნაწილი“ – პრეზენტაცია
2018-06-12 14:00
12 ივნისს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება კვლევის – „პენიტენციური დაწესებულებებიდან მსჯავრდებულთა განთავისუფლებისათვის მომზადების პროცესი, როგორც „გარდამავალი მენეჯმენტის“ შემადგენელი ნაწილი“ – პრეზენტაცია, რომელსაც გაუძღვება კვლევის ავტორი და სამართლის სკოლის ლექტორი ანტონ ქელბაქიანი.
კვლევის მიზანი იყო პენიტენციური დაწესებულებებიდან მსჯავრდებულთა განთავისუფლებისათვის მომზადების პროცესის შეფასება, რომელიც განხორციელა ორგანიზაციამ „ინიციატივა მოწყვლადი ჯგუფების რეაბილიტაციისათვის“ პარტნიორ ორგანიზაციებთან – საინფორმაციო სამედიცინო-ფსიქოლოგიური ცენტრი „თანადგომა” და საერთაშორისო ორგანიზაცია „Mainline Foundation” (ნიდერლანდები) ერთად.
პროექტი ხორციელდება ევროკავშირის ფინანსური მხარდაჭერით.
დრო: 12 ივნისი, 14:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის N32), ილიას სახელმწიფო უნივერსიტეტი
დასწრება თავისუფალია.

LECTURA DANTIS /დანტეს წაკითხვა – ოცდამეორე ქება
2018-06-08 19:00
8 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ ოცდამეორე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 8 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია ევროკავშირისა და რუსეთის ურთიერთობების შესახებ
2018-06-08 17:00
8 ივნისს, პარასკევს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ბარსელონის ავტონომიური უნივერსიტეტის (UAB) პროფესორის, ფრენსის სიერას საჯარო ლექცია თემაზე: „ევროკავშირისა და რუსეთის ურთიერთობები“.
მომხსენებელი ისაუბრებს შემდეგ საკითხებზე: ადრეულ 90-იან წლებში პოსტსაბჭოთა სივრცის მშენებლობა, აღნიშნული სივრცის ქვეყნებს შორის ურთიერთუნდობლობა და ფერადი რევოლუციები; მომოიხილავს 2000-იანი წლებიდან პუტინის პრაგმატულ ნაციონალისტურ პოლიტიკას და აღნიშნულთან დაკავშირებით, ევროკავშირის მხრიდან განსხვავებული ტიპის სენტიმენტებს; ლექციაზე საუბარი იქნება უკრაინულ კრიზისსა და ახალი ტიპის საერთაშორისო წესრიგზე, რომლის ფონზეც განიხილება სამომავლო პერსპექტივები რუსეთ-ევროკავშირის ურთიერთობებისა.
პროფესორ ფრენსის სიერას საკვლევი სფეროები მოიცავს ევროპისმცოდნეობასა და ეთნიკურ კონფლიქტებს აღმოსავლეთ ევროპაში, რომელზეც მას გამოქვეყნებული აქვს არაერთი წიგნი და სტატია.
დრო: 8 ივნისი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის N32), ილიას სახელმწიფო უნივერსიტეტი
დასწრება თავისუფალია.
დამატებითი შეკითხვებით მიმართეთ:
ილიას სახელმწიფო უნივერსიტეტის საგარეო ურთიერთობების სამსახურს
ელფოსტა: erasmusplus@iliauni.edu.ge
ტელ.: (995 322) 220009 – 367 (ext)

HR.ge-ს ონლაინ დასაქმების ფორუმი და ღონისძიება 2018
2018-06-08 11:00
პირველად საქართველოში დასაქმების პორტალი www.HR.ge ორგანიზებას უწევს ინოვაციურ პროექტს „ონლაინ დასაქმების ფორუმი და ღონისძიება 2018“ .
აღნიშნული ღონისძიება უნიკალურ შესაძლებლობას აძლევს კომპანიებსა და სტუდენტებს/ახალკურსდამთავრებულებს ონლაინ რეჟიმში მიიღონ მონაწილეობა დასაქმების ფორუმში.
სტუდენტებს შესაძლებლობა აქვთ:

დარეგისტრირდნენ ონლაინ დასაქმების ფორუმზე რეგიონის შეაბამისად და:
შეავსონ CV ონლაინ;
ნახონ მონაწილე კომპანიები და იპოვონ სასურველი ვაკანსიები;
გამოეხმაურონ ონლაინ – გაგზავნონ CV ღილაკზე დაჭერით მათთვის სასურველ ვაკანსიებზე;
მივიდნენ რეალურ ღონისძიებაზე ამობეჭდილი CV-ებით და შეხვდნენ კომპანიის წარმომადგენლებს, გაესაუბრონ ვაკანსიების შესახებ და წარადგინონ საკუთარი თავი.

რეგისტრაციისთვის, გთხოვთ, გადახვიდეთ შესაბამის ბმულზე რეგიონის მიხედვით: აღმოსავლეთ საქართველო: www.hr.ge/jobfairTbilisi;
დასავლეთ საქართველო: www.hr.ge/jobfairBatumi
ღონისძიებების კალენდარი:
ონლაინ დასაქმების ფორუმი მიმდინარეობს 1 მაისიდან 8 ივნისის ჩათვლით.
ღონისძიება: თბილისი – 8 ივნისი, 11:00-დან 17:00 საათამდე, თავისუფლების მოედანი N4, ქორთიარდ მარიოტი თბილისი.
დამატებითი შეკითხვების შემთხვევაში გთხოვთ, დაუკავშირდეთ: 032 2 193333 (130).
სამუშაო საათები: 09:30 – 18:30.
